Lidl a retras la raft a produsul 'Solevita Smoothie Red Genius, 250mL' - sortimentul cu fructe roșii ,care expiră pe 12 martie 2024, pe motiv că este contaminat cu patulină, potrivit unui comunicat al producătorului, Molkerei Gropper GmbH & Co. KG.
Comunicatul producătorului a fost publicat pe pagina oficială a Autorității Naţionale Sanitar Veterinare şi pentru Siguranţa Alimentelor (ANSVSA):
"Bissingen, 07 martie 2024. Producătorul Molkerei Gropper GmbH & Co. KG recheamă produsul "Solevita Smoothie Red Genius, 250mL", cu fructe roșii, având data de expirare 12.03.2024.
Produsul la care face referire această rechemare conține suc de aronia, care este contaminat cu patulină.
Patulina (micotoxina) este o substanță produsă de mucegaiuri care dăunează sănătății si care poate duce la greață, vărsături și indigestie.
Prin urmare, clienții nu trebuie să consume, sub nicio forma, produsul vizat de această rechemare. Produsul 'Solevita Smoothie Red Genius, 250mL' sortimentul cu fructe roșii, a fost vândut de Lidl", se arată pe pagina ANSVSA.